МАНДИЋ АНДРИЈА

Поштовани грађани Црне Горе, ја желим да се обратим вама, пошто сам на почетку овог суђења саопштио какав је мој однос према овом суду. Дакле, ја овај суд не признајем , мислим да је он кључни алат у монтирању једног политичког процеса који за резултат треба да има одбрану режима Мила Ђукановића и да је након силеџијског понашања тужилаштва у тој игри пристало да игра и ово судско веће. Имам веома лоше мишљење, па због тога желим да се обратим вама, јер ће пресуда на крају да се саопшти у име Црне горе. Претпостављам да неће у име територије него у име људи, а мени је много стало шта ћете ви мислите у име чије ће се саопштити ова пресуда.

Ја нисам као моје колеге, а имамо заједничку одбрану, они су млађи од мене. Гледам их, Михајла Чађановића који исказује неко поверење да ће се овде на основу доказа доносити одлука, ја сам веома искусан и знам да то нема никакве везе. Овде је већ све пресуђено и поштовани грађани морате да знате да је ова ствар доведена до краја из простог разлога што се могло до сада из више пута одустати и одбацити оваква оптужница, али када се ишло до сада, сада се само жели завршити тај процес. Посебно су то уочили и нису пристали да учествују у тој игри наши адвокати. Користим ову прилику да се захвалим нашим адвокатима, да се захвалим адвокату Мироју Јовановићу, да се захвалим адвокату Николи Медојевићу, адвокату др Николи Булатовићу, адвокату Ђорђу Булатовићу, адвокату Дражену Медојевићу и адвокату Душану Радосављевићу. Они су као тим бранили нас тројицу из Демократског фронта и зато што су били тим као тим су остали сложни до краја и дали једини одговор, једини могући одговор у датој ситуацији када судско веће није желело да расправља о доказу и то крунском доказу којим би била аутоматски одбачена ова оптужница као што је могла да буде и одбачена након оног доказа који је Мироје Јовановић донео из Москве. Заправо ова оптужница није требала да буде ни подигнута. Ова оптужница је била у функцији политичког притиска како би се режим очувао на власти. Наш велики историчар и велики српски политичар Јован Ристић говорећи о власти рекао је да је власт вештина коју зна једна мањина која управља том већином која не зна ту вештину. Е ова мањина у Црној гори која 30 година управља са једном већином која не зна вештину владања просто је опстала оволико времена на власти само зато што је знала да користи технику страха. Ви немате у Црној гори готово и једног човека који не мисли да се прислушкује и ви немате готово ни једну државну институцију која не развија ту причу да се неко прислушкује. Ево управо смо чули од Михајла Чађановића како и у тужилаштву једни друге прислушкују , како се судови прислушкују, премијери се прислушкују, обичан свет такође живи у тој параноји прислушкивања, а резултат свега је страх. Дакле, мањина има потребу да шири страх и ова пресуда ће бити у функцији ширења страха , а није никаква тајна да видимо да у задњих месец дана се убрзава овај судски процес и како расте број људи на улицама , како протести постају све интензивнији и снажнији, тако судско веће убрзава ствар како би могло кроз пресуду да пошаље поруку грађанима Црне Горе кад ово могу да ураде онима који су тамо изабрани на неке функције, шта могу тек теби да ураде као обичном грађанину. Али ово суђење има још једну фукцију на коју није рачунао онај који га је организовао и који је омогућио да се директно телевизијски преноси. Људи су до сада имали представу да су наши судски процеси да су то они процеси из филмова, где у демократским земљама имате суђење, имате судије снажног ауторитета на које нико не може да утиче, и који могу да се одупру сваком притиску. У Црној Гори није ситуација таква. Ви сте се могли уверити пратећи овај судски процес, могли сте да схватите колика је дубина понора у који је запала ова мала земља, али то је очигледно и требало да се деси и дешава се зато што Црна Гора у својих 300 година постојања никада демократским путем није сменила власт. Па ово данас што имамо као исказ нашег правосуђа само је логични след догађаја и тог недостатка успостављања демократије у Црној Гори. То су корени овога што гледамо данас. Као што и порука после овог суђења очигледно пресуђујућа, ја за разлику од мојих колега који верују да докази значе нешто у овом процесу, ја мислим да не значи ништа, овде није било никаквих доказа. Нит се ту зна ко је криминална организација, ко су терористи, ко су људи који су све организовали. Колики је бесмисао те оптужнице можете грађани и сами да закључите о ономе што се налазило у оптужници. Да смо ми из Демократског фронта отишли у Москву и тамо тражили помоћ да нас помогну оружано јер овај режим краде изборе а онда ми који смо наводно осмислили такав план добили смо шефове оне које смо ми ангажовали па су они нама постали шефови а ми смо били задужени за превоз и пренос порука. Замислите то понижење које је желео тужилац да нам на једној страни приреди , а на другој страни да каже да смо ми у Москви тражили помоћ за свргавање власти у Црној Гори, да смо ми осмислили тај план, да смо ми пронашли те људе, а онда смо пристали да у организацији коју смо ми осмислили будемо преносиоци порука, да будемо курири и поштари, да превозимо службеним аутима оне који учествују у криминалним радњама. Ја мислим да глупље оптужнице у историји правосуђа не овде у Црној гори, него у региону није било. Не могу да замислим да неко разуман , а грађани су имали прилике да прате овај судски процес , да неко разуман, здрава личност може да поверује у све оно што је ово тужилаштво предложило. Али, као што кажем корени су веома дубоки и ја желим да кажем нешто о тим коренима зашто се овакво тужилаштво укључило, зашто је суд то прихватио и ко стоји у позадини и ко диктира и ко управља овим процесом. Дакле, кључни људи који управљају са овим процесом су они који су покрали изборе 16. октобра 2016. Године то су људи из Демократске партије социјалиста и људи из црногорског режима. Видимо сада са овом афером „коверта“ , са новцем који испливава, који је кључни доказ како су куповани гласови и како су крадени избори од стране Демократске партије социјалиста видимо по томе шта се дешавало тог дана и када још додамо ово хапшење невиних људи који су на преваран начин доведени у Црну гору како би се направила велика представа о умешаности и опасним јединицама ГРУ-а које се налазе на Златибору, па онда се налазе у Црној гори, па се помињало да се налазе у Републици Српској , када ту то све повежете укључите се и повратите у 16. октобар и сетите оних ротационих светла, укључених сирена, притиска који је вршен на грађане у Црној гори на дан гласања, новац који се појављивао и који смо срећом открили зато што смо имали довољно тупо тужилаштво које је мислило да ће терајући вука доћи до оних сазнања које су тако радо презентовали црногорској јавности. Онај је говорио 15 милиона, 17 милиона, на крају никаквих милиона није било изузев пара које су дате Демократској партији социјалиста и резултата да када Демократска партија социјалиста се корумпира, када тамо најодговорнији у Демократској партији социјалиста краду новац да нико никога не сме да ухапси, а Михајло Чађановић осам месеци у затвору, а Миго Стјеповић ни дана. И они позети што су примали новац ни дана. И види не може још да ме гледа.

СУДИЈА: Само да вам кажем опомиње се оптужени Мандић Андрија да не може лично било коме да се обраћа и веће га позива да се врати на оно што је предвиђено да говори у завршној речи, а то је оцена доказа и његова одбрана у овом поступку, а не увођење било ког другог предмета у својим завршним речима.

МАНДИЋ АНДРИЈА

Могу ја да наставим? Ово је моја, ово је завршна реч коју дајем пред грађанима Црне горе и она је мени итекако важна.

СУДИЈА: Не можете грађанима Црне горе да се обраћате, јер сте сад у судници. Говорите у суду, имате право да кажете све оно што мислите о доказима који су спроведени и што је у интересу ваше одбране и оно што сте ви изнели у вашој одбрани. Не можете да се обраћате никоме лично нити било кога да вређате.

МАНДИЋ АНДРИЈА

Поштовани грађани ја сам овде у завршној речи очекивао да ћу моћи слободно без икаквог задржавања, без икаквог успоравања, без икаквог условљавања да саопштим све оно што процењујем да је важно за овај предмет. Дакле, овде се не ради о доказима, јер доказа никаквих ни нема. Овде се ради само о једном насиљу које за резултат треба да има осуђујуће пресуде према свим овим људима јер се учествује у једној великој режираној представи којом треба да се настави и ширење страха по Црној гори и да би могао то боље да аргументујем ево, моји пријатељи су ме претходних дана просто засипали папирима, имам једну обавезу и према њима и према њиховом труду да нешто од тога искористим иако кажем да немам никакво поверење везано за судско веће као што и знам сада какве ће бити одлуке, и могао бих слободно, него ето не бавим се клађењем , али могао бих и да се кладим и да добијем. Дакле, политичка позадина процеса и намера оних који су га осмислили и који управљају њим. То је суштина овог суђења. То је суштина директног телевизијског преноса. То је суштина у којој се требао кретати читав процес. Дакле, ово је политички процес по свим елементима, од самог почетка и нема везе са правом ни са законом, већ само са жељом да режим настави са својом тридесетогодишњом владавином. Један од сведока је потпуно тачно пренео моје речи, односно мој коментар на медијска извештавања о наводној угрожености Црне горе на дан 16. октобар. Ово је нека ујдурма власти то сам тада саопштио. Упамтите ово јер та реченица потпуно осликава и ово што сада, након маратонског процеса, видимо. Ово је најобичнија ујдурма режима поштованих грађана. Морам да нагласим да су на крају овог поступка а док адвокати доставили два видео записа не један, него два видео записа која су прибављена у складу са Законом а која на аутентичан и неспоран начин говоре како је све паковано и монтирано и шта је све тужилаштво, односно онај ко управља тужилаштвом а не мислим да је то Ивица Станковић, не мислим чак ни да је Миливоје Катнић, него да тај седи у врху режима колико је он се трудио да се то све мора монтирати. Суд је одбио да то размотри пре завршних речи и наши адвокати су напустили суђење и то је једна чињеница која уз ону другу чињеницу да смо Милан Кнежевић и ја удаљени из доказног поступка ипак осветљава на један рекао бих врло природан начин овај сами поступак како је текао и како се развијао. Ја се придружујем анализама и примедбама наших адвоката коју су они имали у односу на сваки документ који је овде прочитан јер су они урадили велики посао и на 160, 170 претреса детаљно и аргументовано демонтирали ову назови оптужницу. Дакле, тамо у оптужници није било ничега посебног, али и ти докази који су извођени демонтирани су од стране наших адвоката. Њихове примедбе и анализе су саставни део списа и из њих је евидентно колико је тужилац по налогу режима монтирао све ово. Овај процес наравно има и шири контекст јер он почиње у једном преломном тренутку када се НАТО бори да свим средствима настави са ширењем, а црногорски режим покушава да опстане након 30 година. У овом процесу су се преклопили интереси НАТО пакта и делова западних центара моћи које персонификује милијардер Сорош и Мила Ђукановића, који је по свим истраживањима требало да изгуби изборе који су били расписани за 16. октобар 2016. године. Сва испитивања која су рађена у време изборне кампање, несумњиво су потврђивала да опозиција побеђује на тим изборима. Дакле, опште је познато да сама, ниједна странка не може да победи на изборима ни ДПС ни Демократски фронт, али се процењивало колико може у збиру да има опозиција а колико у збиру може да има Демократска партија социјалиста и њени партнери. Сва испитивања су говорила да је кључни носилац опозиционе победе Демократски фронт и куће које су пратиле и радила та истраживања јавног мњења када су посведочиле да је Демократски фронт недељу дана пре избора на 25% кренула је ова суманута акција којом је требало по сваку цену оборити Демократски фронт и успело се. На дан избора увече пребројана је снага Демократског фронта на 20%. Дакле, уместо да Демократски фронт гласа сваки четврти грађанин Црне горе, испало је да га је гласао сваки пети грађанин Црне горе. Е тих 5% је у ствари оно што је недостајало да опозиција победи на изборима, а да Демократска партија социјалиста захваљујући Социјалдемократској партији односно социјалдемократама Ивана Брајовића и Бошњачкој странци обезбеде парламентарну већину и то за једног јединог посланика. Дакле радило се, да није било државног удара, да није било овога исценираног Катнићевог државног удара, сигурно би режим отишао у опозицију. Али, ви знате да и ових дана док трају протести шире се оне гласине, оне претње празном пушком овај неда власт без крви, ови су спремни на све и слично. Поштовани грађани, немојте да се плашите све је у функцији застрашивања јер ова мањина која влада Црном гором она зна да се приближава крај. Е, у овом нашем случају ова два интереса која су се срела један већи глобални НАТО интерес који има потребу да преживи крупна геополитичка дешавања и покуша да свој пад оправда наводним руским уплитањем и један мали режимски интерес да се кроз фабриковања афере нанесе штета највећем опозиционом субјекту Демократском фронту су пронашли заједнички језик и успоставиле једну врсту кохабитације. То значи да је примарни основни циљ био да се кроз овај поступак оптужи Руска држава и њене институције што смо овде више пута чули од специјалног тужиоца а други циљ, циљ Мила Ђукановића да се на том таласу антируске хистерије обрачуна са Демократским фронтом. Задатак и оквир су дале НАТО структуре а на оперативном плану је ову срамотну фарсу требао да спроводи црногорски режим. Демократски фронт је у ову монтажу јавно убачен преко једне телевизијске емисије, а пре тога режим је на све начине покушавао да фабрикује лажне доказе пошто никаквих доказа није било и онда пошто нису имали другог начина преко ТВ емисије убацују Демократски фронт у ову причу. Један човек Славко Никић нас је поменуо у емисији и саслушан је у тужилаштву Србије. А онда је одбио да потпише записник са тог саслушања и ви сте имали исто сви ми овде на сведочењу Славка Никића који ничим и нигде није теретио било кога овде, па смо онда гледали снимак из српског тужилаштва за који Славко Никић каже да није аутентичан , да је резан, да је кидан, да је састављан и он није желео да потпише ту изјаву у тужилаштву Србије из једноставног разлога јер је знао да и они који су тамо радили заједно са специјалним тужилаштавом Црне горе су имали конкретан интерес да помогну да се ствар развија у овом правцу. Дакле, телевизијска емисија код извесног Теше Тешановића која се одавде индукује, онда тај Теша Тешановић шаље ЦД и допис специјалном тужиоцу да га обавести да је била емисија и да обрати пажњу на оно што говори његов гост, потом довођење код Миломира Марића као веће платформе, јер ова емисија овога Тешановића није гледана како би се стекла медијска предност у Црној гори, али шта је тамо било? Ништа. Шта је рекао Славко Никић? Ништа. Али је то било довољно да се Демократски фронт укључи и да Миливоје Катнић који је у телевизијским емисијама пре тога саопштавао да је криминална организација формирана крајем септембра промени и пређе да је криминална организација формирана крајем фебруара како би могао да убаци Демократски фронт преко те телевизијске емисије и како бих кроз монтирање телефона односно промена и фејсбук налога и генерала Дикића некако покушали ту све да линкују преко Славка Никића и пронађу додирну тачку како би увукли све нас у ову њихову каљугу и ову њихову брљотину. Паралелно са тим постојао је покушај да се кроз делове америчке дубоке државе дође до наводних доказа да је ДФ нешто спремао и тако смо добили читав низ докумената укључујући и забелешку о наводној изјави неког Брајана Скота бившег официра ЦИЕ. Дакле, ГРУ, руски агент, Демократски фронт као проруска и просрпска односно српска и проруска опција и традиционална црногорска опција и сада се убацује и ЦИА праве се папазјаније које не може нормалан мозак да схвати и да повеже и пошто је његово саслушање тог Брајана Скота, више пута одлагано, тај се коначно појавио у јуну 2018. године и изјавио цитирам: „Желим да поновим за суд да ово није моја изјава, ово су интерне белешке агената ФБИ при министарству правде САД које су засноване на разговорима лицем у лице или телефонским разговорима обављеним у неколико наврата са специјалним агентом како би се објаснило где се налази Црна гора.“ Ти који су узимали извештај од Брајана Скота који су узимали изјаву нису ни знали где је Црна гора мислили су прво да је то у Африци а после им је овај објашњавао да је то ипак Европа. Тај агент ЦИЕ не помиње у слободном излагању термине екстракција, евакуација, тај човек не помиње Демократски фронт у контексту било каквог ангажовања за било какве активности. Чак иде тако далеко да каже: да сам уочио било шта криминално или политички штетно по интересе САД ја бих то пријавио. Имамо монтажу коју разобличавају и они људи који су можда у почетку имали неку намеру да помогну тужилаштву из просто једног непријатељског односа према Русији, а нас да вежу за Русе, да нас оптуже и да тако добију причу коју су могли да користе у њиховој унутрашњој политичкој борби. Ево, јуче или прекључе, сасвим случајно, завршена је истрага у Сједињеним Америчким Државама поштовани грађани знате колико је било буке, колико су пута то само јављали медији у Црној гори како је Русија утицала на изборе у Сједињеним Америчким Државама да су Руси довели Трампа за председника Америке, да су уништили Хилари Клинтон, да су открили мејлове, завршена је истрага, доказано да се ништа није десило, али Сједињене Америчке државе могу у унутрашњим политичким борбама да користе и ово и оно, и пропаганду и овакву и онакву али њихово правосуђе нико не сме да компромитује, на њиховом правосуђу на снази ауторитета и њихових судија на једној усправљеној кичми тог стуба власти и стуба читаве државе, тамо не могу да се играју прљаве игре. То може једно време да се користи за пропаганду, али када дође у озбиљну фазу то се пресеца и тамо где нема доказа колико год да то одговарало некој или дубокој држави или председнику Трампу њихово правосуђе остаје доследно и нико га не може увући у политичке игре за разлику од правосуђа у Црној гори, која је веома подложно увлачењу у политичке игре, веома подложно и врло ревосно и дисциплиновано у односу на црногорски режим и то су разлике које су негде и наслеђе Црне горе. На почетку овог суђења у уводној речи, причао сам о оној несрећној бомбашкој афери која је искомпромитовала династију Петровића и која је сама по себи имала фаталне последице за ту генерацију из тог времена како је на Цетињу 50 људи осуђено шест на смрт на челу са Марком Даковићем душом тадашње опозиције и вођом Ујединитељског покрета тројица на вечиту робију, а ови остали по 15 година, 12 година, бивши премијер и тако даље и тако даље. У Котору се судило двојици људи пред аустроугарским судом која је и осмислила ту бомбашку аферу и ту двојицу људи је аустроугарски суд који је имао конкретан интерес, када је завршио посао, посвађао Србију и Црну гору, ослободио . Аустроугарска није желела да се игра да у свој правни систем у њихово правосуђе суди без доказа, тако да је један од адвоката др Вукотић у Котору који је заступао ту двојицу црногорских држављана јер је Котор био тада аустроугарски, саопштио на Цетињу суде џелати. То су разлике биле између правне државе каква је била Аустроугарска и између једне тоталитарне државе где се љубила рука господару а није велика разлика ни данас када гледамо после оних изборних шоуа Демократске партије социјалиста како се залећу, носе слике, љубе руке Милу Ђукановићу. Нисмо много одмакли. Дакле, не само да нема помена о екстракцијама и евакуацијама у име Демократског фронта већ и он сам констатује да је у вези неких разговора које је имао са својим сарадницима око Црне горе нема ништа криминално ни политички штетно, јер да има он би то пријавио. И ето вам поруке америчких центара моћи које подсећају да је Брајан Скот човек из срца режима каже није било ништа нема никакве везе са нама, нико му се није обраћао од Демократсог фронта. Значи, Сједињене Америчке Државе су показале и показују ево још није касно, али ја знам да је то немогуће наравно, да би могла и Црна гора да се понаша када се тиче правосуђа слично као што се понашају Сједињене Америчке Државе. И имамо случај оног фамозног Асада човек који се позива на амандман који је нормално стање у Сједињеним Америчким Државама тај амандман на њихов устав старији је и од Црне горе то је традиција њиховог правног система да би га овде наш тужилац то што сте позвао на тај амандман сумњичио и доводио га у позицију као да је он урадио нешто што је недозвољено, нешто што је у супротности са моралом, нешто што је у супротности са законом. Е, и сада када саслушамо ово што се десило у Сједињеним Америчким Државама, када обратимо пажњу шта је рекао Брајан Скот, када се сетимо овога обрасца, шта су то писали ови агенти ФБИ који нису ни знали где је Црна Гора, и онда коме да верујемо када се све то заврши. Нема дилеме да треба да верујемо ономе који је био, учествовао на овом суђењу, и саопштио то што је саопштио да нема никакве везе са нама. Наравно он је на силу гуран у читав овај процес јер се са великим бројем некаквих полудоказа, инсинуација, желело надокнадити недостатак правих доказа. Према томе, ми Демократски фронт и Милан Кнежевић и ја, сви његови представници и Михајло Чађановић оптужени смо и ова намештаљка и удурма против нас је имала два крака монтаже. ТВ емисију чији је учесник овде јавно рекао да није желео да потпише записник на саслушању јер је сумњао да се снимак монтира и други крак много опаснији овај НАТО амерички који се повукао из читаве приче када је њихов циљ завршен. Треба пратити неке датуме у мају 2017. имамо једно недемократско и насилно приступање Црне горе НАТО пакту, а мало после тога 18. јула имамо тог НАТО лобија високог официра ЦИЕ који саопштава то што је саопштио. И имамо ове белешке: НАТО пакт се повлачи када је завршио свој посао, повлачи се из пројекта, јер је њихов пројекат завршен Црна гора је угурана без референдума у НАТО, нема никаквих сметњи, завршено то што им је био циљ значи Црна Гора је окупирана од стране НАТО и остављају сада локалне извршиоце да се петљају у тој баруштини од којих они само отресају то блато са себе и иду даље следећи своје интересе. То сам објаснио да су то раније урадиле правне државе попут Аустроугарске . То значи да је режим овом монтажом угрозио и други најважнији циљ Сорошеве дубоке државе, а то је лажно оптужити Русију за уплитање у овај процес. И онда НАТО одустаје и не жели да дели ту бруку чак и по том питању. А како се овде у Црној гори наше тужилаштво па и читаво правосуђе не би обрукало када су за сведока сарадника на коме почива читав овај процес, довели човека који је психички оболела особа са 21 годином тешке робије, на коју је осуђен и црвеном потерницом Интерпола која важи до 2051. године. Дакле, ова потерница за Сашом Синђелићем важи до 2051. године. И пошто има такву хипотеку бегунца и психичког боелсника, црногорским режим и његови извршиоци из правосуђа том човеку мењају идентитет простом променом личног имена па му 22. новембра 2016. године дају име Александар. Замислите. Какви вештаци. И онда пет месеци чекају да виде да ли ће испливати убиство и пљачке које је тај лажни сведок сарадник извршио. И када су мислили да нико ништа не зна нити ће се сазнати тек 20. марта 2017. године дато је пет месеци после статуса, он је саслушан у специјалном тужилаштву. Чак и тужилац овом лицу мења и лично име и статус у самој оптужници, бар четири пута, како следи па га тако зове. Сведок сарадник Синђелић Саша – Александар најмање 15 пута, Синђелић Александар страна 110, окривљени Синђелић Саша најмање девет пута, окривљени Синђелић Саша Александар страна 14, дакле они му крију или покушавају да му сакрију идентитет али режим има још један проблем јер тај болестан инструирани човек каже пред тужиоцем 20. марта 2017. године цитирам из видео записа његовог што се тиче да кажем тог Демократског фронта за који ја нисам знао и опозицију за коју такође нисам знао ја те људе тад нисам знао ко је ко ја сам сада медијски мало телевизијски пропратио па видим свашта. То значи да имамо особу која ни у моменту сведочења пред тужиоцем нема појма ни шта је Демократски фронт, већ то сазнаје из медија и то све након догађаја и доласка у Црну гору. При том, немојмо заборавити наши адвокати су овом суду приложили медицинску документацију и то три вештачења тог сведока сарадника. И тражили, захтевали да се пре његовог сведочења изврши његово неуропсихијатријско вештачење. Судско веће је то одбило иако је из пресуде којом је ова особа осуђена на казну дуготрајног затвора из медицинске докуметнације из докуметнације Интерпола сасвим јасно да се ради о поремећеној личности. И пошто је суд одбио да га вештачи три месеца смо слушали потпуно невероватне конструкције, изјаве које се мењају у току суђења. Његов исказ је од првог одговора који је дао овом суду нетачан и тако први одговор на питање суду 26.10.2017. године знате због чега сте позвани данас у суду и знате ли због чега треба да сведочите сведок је одговорио да господине судија. И онда наши адвокати су врло прецизно бројали он готово 1000 пута користи синтагму да господо судија . Ово не говори не само о томе да имамо човека који има неке научене одговоре, већ му недостаје елементарна и тачна свест о томе где је и коме се обраћа, што је директно повезано за његовим дијагнозама. Али то нам је сад и понајмањи проблем, али сликовито описује општу конфузију која је у глави тог човека. Тај инструирани сведок сарадник пред овим овде судом описује некакве ходнике аеродрома Шереметјево којима је наводно уведен у Москву у септембру 2016. године и тамо се наводно договорио о плану за Црну гору. Ово је напросто смешно из више разлога пре свега и то је потпуно јасно и очигледно никакво окупљање Демократског фронта није било предвиђено за 16. октобар 2016. године.

СУДИЈА: Само извињавам се, оптужени Максић инсистира и тражи паузу. Десет минута, јел довољно?

Наставак у 10. Оптужени Мандић Андрија наставља своју завршну реч.

МАНДИЋ АНДРИЈА

Што се тиче репрезентативних примера тог живописног сведочења које је основ и суштина ове оптужнице, а које су наши адвокати детаљно маркирали током поступка могу само још да додам једну асоцијацију која се просто намеће на познате чакнорисовске бравуре и анегдоте, на један читав полкултурни жанр забаве и разоноде. Мислим да смо углавном сви имали могућност макар од своје деце да сазнамо о чему се ту ради, па ћу само подсетити да је реч о имагинарном супер хероју који наводно може све и за којег не постоји немогуће. Па је на пример он једини који је два пута бројао до бесконачно, једини који може далтонистима да објасни боје и једино када медвед сретне овог супер хероја, медвед легне и прави се мртав и тако даље. Какав то значај има за овај поступак? Веровали или не има суштински јер фасцинантно је или за овај поступак запањујуће да када се помешају ови урнебесни вицеви и исказ сведока сарадника не би било шансе да неко са стране по критеријумима елементарне логике може раслучити шта је ту виц а шта исказ сведока сарадника јер видећете да разлике нема. И ево сведок сарадник је једини који може суду да каже да му је име Саша а на Записнику излази одштампано Александар или сведок сарадник је једини који може да путем поште прими новац који му наводно шаље страна тајна служба а да у поштанској упутници у рубрици пошиљалац стоји уредна адреса и потпис страна тајна служба. Па онда једино сведок сарадник може поступајућим органима да преда својих 35.000 евра а да при томе нема ни евро. Он је једини који је предао све, а да претходно није имао ништа. Или ако са највећом озбиљношћу примерено судском поступку у исту раван ставимо ауторитете ове две личности где не знамо ко је измишљен а ко стваран, наћићемо следеће: Пример је врхунског хумора да је измишљени јунак једини који има супер телефон Ајфон са логом целе јабуке а судска истина овог поступка је са супер сведоком сарадником да се једино овде појављује телефон чија се батерија пуни једном годишње .Ако замишљени супер јунак друштвених мрежа не носи сат зато што он одређује колико је сати онда је то истински смешно, али је озбиљан доказ неко треба у затвор због тога. То што сведок сарадник такође сам одређује и сате и дане, јер он је једини који је са телевизије сазнао хапшење људи у Подгорици у послепоноћним сатима у суботу, а телевизија је то први пут објавила у преподневним сатима у недељу. Цео исказ је такав, али да скратим то је што је сведок сарадник једини који се шегачи са државном силом јер је изјавио на претресу да је умало одлучио да унајми једну групу оде у Црну гору и ослободи ове људе једнако је истинито могуће и логично као и то што је измишљени јунак док је ишао у основну школу у ћошак слао учитељицу. Дакле ако је ово суђење века, онда је исказ сведока сарадника лакрдија века и то виде сви али за сада једино изгледа то не види суд. Имали смо прилике да и овде баш један од сведока тужилаштву саопштио што не пустите ове људе сви вам се смеју, али и то је био сведок тужилаштва. Али то никога није з анимало иако тај смех постаје све громогласнији и верујем да тај је смех је најбољи одговор на намеру ширења страха у Црној гори која је планирана са пресудом и која је планирана са самим директним преносом овог судског поступка. Рачунало се на те ефекте да они могу да произведу потпуно другачији смисао од оног којег су произвеле. А можете замислити какав је ефекат био на грађане Црне горе када је 4. октобра 2018. године када су моји браниоци моји пријатељи суду доставили службени акт Министарства иностраних послова руске федерације у који се врло прецизно наводи да сведок сарадник у септембру 2016. године није ушао у Москву већ је на граничној контроли упућен у зону транзита аеродрома и одатле враћен за Србију. Тужилаштво је користило тај податак као наводно кључни доказ за ону шашаву причу сведока сарадника како је пролазио неким ходницима а имамо пример да је баш из Москве мислим и са тог аеродрома или аеродрома Домадједово тако поступљено са једним послаником Мишком Вуковићем послаником владајуће коалиције кога су сместили као оног инат путника тамо у ону транзитну зону и одатле

СУДИЈА: Па немојте уводити друге људе у овај поступак, као ни друге догађаје. То није дозвољено

МАНДИЋ АНДРИЈА: и одатле испратили као што су испратили и Сашу Синђелића.

СУДИЈА: Мандићу немојте уводити друге људе и друге догађаје у овај поступак. Речи шашаво и то

МАНДИЋ АНДРИЈА: Ја причам само о примерима, ово су примери и тако имамо важан документ са највише адресе Руске федерације којим се ставља тачка на оне измишљотине о тајном уласку ходницима и слично. Имали смо у судници још таквих ситуација када га је један од наших адвоката мислим 22. новембра 2017. године пита да ли се сведок сарадник крије, да ли је у бекству, он одговара да се није крио а бранилац доставе суду акт МУП-а Србије да је човек у једном периоду евидентиран као лице у бекству, тужилац Катнић ту пред свима цепа тај службени документ. Ето каква је одбрана од правих докумената од правих доказа, онда узмете и уништите га. То значи да режим фабрикује доказе, припрема психички болесну особу да говори неистине па када се достави веродостојна документација онда се она цепа. Или још сликовитији пример: када је достављен документ Руске федерације о којем сам говорио, тужилац Катнић одбио је да га погледа и прочита са тврдњом да се плаши да га Руси не отрују. То је наравно одјекнуло и у овој судници али је свакако оставило трага и у међународној јавности таман онолико колико је оставило да је 50 агената ГРУ-а налазило се на Златибору а да то држава Србија упорно је демантовала па сте имали реакцију дипломата који су констатовали да се ради о првокласном скандалу и у првом и у овом задњем случају. А када се цепа, када се износе бесмислице о документу који може да отрује, онда је јасно да су наши адвокати успели да документима и неспорним доказима размонтирају ову фарсу и то се напросто види по реакцијама тужиоца, али оно што је нама важније то се види по реакцији обичног народа који прати ово суђење. Суду нису предата само документа о психичком стању те особе, него и врло прецизна хронологија његове осуђиваности и психичког стања. Само да сумирамо јер је важно због кредибилитета тог сведока сарадника. Он је осуђиван и кривично гоњен због први пут у животу осуђен је за кривично дело тешке крађе пресудом Општинског суда Лозници број К 547/99, потом је суђен и гоњен за следећа кривична дела: кривично дело неовлашћено набављање и држање и ношење ватреног оружја, муниције и експлозивних материја из члана 33. Став 3. У вези става 1. Закона о оружју и муницији, продуженог кривичног дела тешке крађе из члана 166. Став 1. Тачка 1. Кривичног закона Републике Србије. Кривичног дела спречавању овлашћеног лица у обављању послова безбедности и одржавању јавног реда и мира из члана 24. Став 3. У вези става 1. Закона о јавном реду и миру , кривично дело посебни случајеви фалсификовања исправе из члана 234. Став 1. Тачка 5. У вези члана 233. Став 3. У вези става 1. Кривичног закона Републике Србије, кривично дело одузимања возила из члана 174. Кривичног закона Републике Србије, кривичног дела спречавање службеног лица у вршењу службене дужности из члана 213. Став 2. Кривичног закона Републике Србије. И потом оно што такође имамо евидентирано осуђен због кривичног дела тешко убиство из члана 91. Тачка 4. Кривичног закона Републике Хрватске. Кривичног дела тешка крађа јер је човеку кога је убио украо и тату. Из оваквога је свакоме јасно колико се таквој особи може веровати какав је његов кредибилитет. Али понављам ми се нисмо ослањали на савест оних који су ово монтирали, него смо прикупили и целој јавности обелоданили потпуно јасна документа да је тај човек дао лажан исказ и за то ће кад-тад одговарати и он и они који су га инструирали. Восећам да је тај тзв. сведок сарадник на комичан и парадоксалан начин објашњава како је требало наводно освојити Скупштину и заробити бившег премијера. Сећате се те смешне приче како њих двојица који имају специјалне телефоне разговарају на отвореној вези баш око тог дела знајући да их неко снима. И то се после овде користи као веома важна ствар и када ми зовемо Мила Ђукановића да се одазове да буде сведок, јер он је ја мислим у историји правосуђа једини над ким је наводно покушај убиства планиран, планирано убиство, а да није позван за сведока. Ево у овом предмету судија Мугоша је по предлогу Миливоја Катнића саслушала 14 сведока. Три члана породице Лакић - Милосава, Луку и Блажу о томе какве је боје њихово ауто и где га паркирају у Београду. Ови сведоци су долазили чак из Београда и то није било одуговлачење за овај поступак. Никић Славко који је сведочио да ли је код њега долазио тај што је глумио Руса који не зна руски језик да ли познаје возач Андрије Мандића којег наравно не познаје. Вујошевић Божо из Београда и он је долазио из Београда да сведочи где Лакићи паркирају ауто. Никач Љиља и Рајко Бобот који сведоче да ли Никић Ананије зна руски, а не зна се да ли они знају руски. Добрилое Дедеић који наравно ништа не зна о овом случају. Јелића, Чеку Дачевића па и Милета Павићевића који такође о овоме не знају ништа али је очигледно СДТ-у требало да се покаже та четничка иконографија како би се то повезало са четничким покретима из Србије и како би уз базну станицу што је омиљен доказ за сваку кривично, то се све увезало и показало се као веома опасно, а успут и да се наместе штета једној идеологији, да се оптуже ти људи који из породица који су припадали равногорском покрету да се осећају непријатно зато што тужилаштво упорно гради представу из Булајићевих филмова покушавајући да једну елиту свога времена, оне чувене људе попут Слободана Јовановића, попут Драгише Васића, попут генерала Михајловића прикажу у најружнијем могућем светлу. Брајана Скота и Тицијана Масуа, Будимира Шегрта, то су били сведоци Брајан Скот, Тицијан Масу и Будимир Шегрт који нису потврдили ни једну реч из оптужнице. Саслушан је Милутин Ђукановић о предлогу СДТ-а који такође није потврдио ни једну реч из оптужнице. Саслушани су и други људи из Демократског фронта који нису потврдили ниједну реч из оптужнице. Ето саслушавани су ови сведоци на свакакве околности говорим, а Мило Ђукановић није прихваћено да буде саслушан овде и да му наши адвокати поставе питање и да он одговори да ли се осећао угроженим од овог, неће ми бити замерено, од Душића и од његове повреде на нози да ли је он се плашио да га је Душић могао лишити слободе или неко други и угрозити му живот. Дакле, видимо да ту постоји једна пристрасност и на чему ја и темељим оно са почетка ове приче због чега ми не признајемо овај суд и што ми знамо како ће да буде коначан исход. Пошто смо ми имали јединствену одбрану мој колега Милан Кнежевић он је спремио обимну документацију где ће се бавити овим процесним стварима, он је млађи, има више ентузијазма а очигледно мало и више и верује него ја. Ја сам мало старији, веома опрезан, када су у питању чак , што би неко рекао и добре намере према нама, а знам да у овом суду и овом режиму према нама нема никаквих добрих намера. Ово је једини случај у историји судства где је једно лице добило статус сведока сарадника под једним именом Александар, а тај му је статус потврђен под другим именом Саша. Немогуће је да председник овог суда Борис Савић није знао име овог створења, као ни то да није знао Миливоје Катнић и да му нису могли погодити име. Не, објашњавао сам у ствари о чему се радило Миливоје Катнић и Александар Саша Синђелић знају се дуги низ година. Још од убиства овог Фотеса у Хрватској када је Миливоје Катнић као судија војног суда управо судио односно његово веће се изјашњавало око Саше Синђелића који се налазио у затвору у Спужу. Дакле то је једно дуго познанство. Тада је у затвору у Спужу од стране Службе безбедности Србије и Мила Новаковића да је Саша Синђелић покушан, ја верујем да је врбован али остало је само наводно на покушају врбовања, јер такви људи тих склоности да могу некога да убију а да немају грижу савести посебно када имају психичке поремећаје знате такве људе користе све службе. Од њих се праве људи посебног кова. И овде у Црној гори у процесу ширења страха постоји читав систем, један систем ширења страха спроводи се преко институција, дакле може суд невине да вас осуди. То је ширење страха. Тужилац може да вас смести у затвор мада је у тужилаштву доста паметан то сам једном регистровао у некој полемици са Миливојем Катнићем када сам га оптуживао за причу о Михајлу Чађановићу он је лагано опрао руке, реко ја сам само предложио затвор а тамо су га ставиле судије па ви видите са судијама зашто је он у затвору. Значи, постоји и прање руку, али постоје и они неформални центри моћи посебно за режиме као што је црногорски где људи са оне стране закона постају веома важни када треба утерати страх слободном народу. Тако ми знамо за нека имена овде у Црној гори људи који не припадају ни полицији, нити припадају режиму, нити учествују на изборима а сами по себи су фактор застрашивања грађана и фактор код кога може наводно све да се реши. Такав један пример, а то ви знате поштовани грађани је извесни Брано Мићуновић из Будве. Код њега можете

СУДИЈА: Опомиње се оптужени Мандић Андрија поново да не помиње било кога ко нема везе нити је помињан у овом поступку, јер у завршној речи је предвиђено да врши оцену доказа у доказном поступку.

МИЛАН КНЕЖЕВИЋ

Помињао га је и Синђелић.

СУДИЈА: Добро. Кнежевићу.

МАНДИЋ АНДРИЈА: Што ви браните Брану Мићуновића.

СУДИЈА: Не браним никога него само кажем да не помињемо догађаје који нису везани за овај поступак.

МАНДИЋ АНДРИЈА: Дакле ја говорим, ја разрађујем ову моју причу објашњавајући шта је смисао овог суђења шта ће бити смисао пресуде и шта је позадина за онога ко је кључни доносилац одлука. Људи су на улицама, људе треба заплашити , што пре пресуду, што пре са овим неформалним центрима моћи. Ви знате колико се злоупотребљава једна специјална полицијска јединица, колико се она сада покушава подићи , охрабрити, подстаћи на вршење криминалних радњи. То је показала и 24. октобра где је била спремна на вршење криминалних радњи. Знамо да су злоупотребљавали моћ, знамо да су и оног човека у Пљевљима кога су могли да заробе, да су га намерно убили да би могли да шире страх по Црној гори, иако је тај човек пре тога лишио живота двоје, две особе, али све се то ради како би се зауставиле незаустављиве промене у Црној гори. Ми смо једина држава у Европи где није дошло до промене власти након рушења берлинског зида. Очигледно оно што се десило 1989. године да то није била права смена власти јер само блокирање даљег процеса смењивања показало је да је то само био долазак подмлатка једне те исте гарнитуре која је вршила власт од 1945. до 1989. године. Дакле, ми смо имали неке предуслове 1997. године кроз демократизацију друштва, али са бруталном изборном крађом на председничким изборима када је Мило Ђукановић покрао тадашњег председника Црне Горе Момира Булатовића и када се та крађа наставила и на изборима 2001. године и онемогућило се успостављање опозиционе власти од тадашње коалиције Заједно са Југославију и Либералног савеза да је направљена ова снажна спрега где је једна мањина која зна вештину владања, а која се не придржава ни Устава, ни Закона, наставља да малтретира властите грађане. Ми се томе супротстављамо и ево и овај судски поступак користимо да охрабримо грађане , да им кажемо да оно што су планирали као застрашивање да ће се претворити у нешто друго, у ствари овде ће доћи до охрабривања људи да буду упорни и да траже своја права. Сарадник Синђелић у тој својој мани и у тим својим чудима од овог супер хероја зна да оде и у другу крајност. Сарадник Синђелић је на претресу истакао никад раније није учествовао у оваквим акцијама, акцијама преврата. Значи тај супер херој који све зна није ни то. Да ни Еди није учествовао у таквим акцијама, да у оваквим акцијама нису учествовали лица која је навео , да нису постојала правила за функционисање организације, да нису постојала ни правила ни план ни контрола плана, нити правила о унутрашњој организацији и надзору акције. Да не зна ко је, како и на који начин контролисао извршење акције, да не зна ко је требао да добије информације са терена, да не зна ништа о подели оружја и начину и критеријумима за то. Коме и како се то дели. Да не зна ништа о начину и врбовању чланова за организацију и начину прихватања чланства, да не зна ништа о кретању премијера који није био сведок у овом поступку на дан 16.10.2016. године, ни о начину и бројности његовог обезбеђења. Дакле, све је то овде урађено на један веома проблематичан начин и говорим да је неко желио да поштује закон да је неко желео да уважава чињенице ми би давно имали одбачену оптужницу од стране овог већа. Ми се нисмо ослањали на савест оних који су ово монтирали. Ово је све потпуно јасно када се има у виду да су у Црну гору донете праћке, чизме и сличне ствари и тај човек је овде објашњавао да се ради о некаквој специјалној опреми, а та наравно опрема није била у Црној гори 16-ог него је била у Србији, а са друге стране имамо снимак са 25-ог октобра који је доставио МУП Србије и који је овде приказан где су приказане те ствари да се налазе тамо и прича о томе како он то продаје на пијаци назива, о тим стварима које он продаје на пијаци и то назива глупостима и томе слично, те је то планирано за неки државни удар. Дакле, историја се понавља. Ја сам почео овде своју одбрану са причом о бомбашком процесу који је обележио једно време, као што верујем да ће и овај процес обележити ово време, посебно након изрицања пресуда и правноснажности ове пресуде. И тада је сведок сарадник, само за разлику од Саше Синђелића није био убица, није био болесник извесни Ђорђе Настић који је био новинар из Сарајева, Србин из Мостара, а радио је у Сарајеву који је био аустроугарски агент , радио је исти посао. Исти посао за аустроугарску пријављујући црногорске родољубе да су планирали убиство подмећући преко једног свог, као што је овај Паја Велимировић, подмећући бомбе тим људима радећи на исти начин и неко је просто пресликавајући тај случај заборавио да не може да се историја понови , а ако се понови да ће то бити једна обична фарса , као што је и овај судски поступак. Демократски фронт има своје активисте 2016. године и ми смо их у једном тренутку, у последњој недељи имали преко 10.000. Они су били ангажовани у изборном процесу и контролисали су изборни процес до касно у ноћ и нама сигурно није био потребан душевни болесник, нити његове ствари са пијаце да бисмо победили Ђукановића, јер смо били фокусирани на изборни процес. И никада и нико нити један документ, доказ, траг било што не постоји да је Демократски фронт имао, планирао било какво окупљање тог дана 16. октобра 2016. године. Дакле ово упориште имате и у свим нашим говорима, имате оно што је урадио Небојша Медојевић. Ми смо добијали неке информације, Небојша нас је упознао, послао је обавештење тужилаштву о чему се ради, да се угрожава регуларност изборног процеса, да се спремају одређене акције, али нисмо рачунали да ће режим отићи толико далеко. Једино што се догодило је представа режима, полицијске сирене,привођења, ванредне конференције тужилаштва о наводној угрожености Црне горе. И да напоменем, акција против ДФ-а у смислу застрашивања, говорио сам нешто о томе, почела је неколико дана раније. Привођени су наши активисти, чланови породица, наводно због утврђивања чињеница везаних за протест из 2015. године, више од 1.500 људи. У разним центрима безбедности приведено је више од 1.500 наших активиста. Привођен је чак и мој брат рођени да се утврде неке чињенице везано за онај камион који се налазио на улицама 24. октобра 2015. године. И када су видели да ни то не може да нам ослаби резултат, одлучили су да направе овакву ујудурму. Наши су се људи у полицији шалили, успостављали контакте са полицијом , са ким су год дошли у контакт позивали их да гласају за Демократски фронт, објашњавали да ће полицији бити много боље када буде промењена власт, да неће бити у овако понижавајућем положају да са њима управљају криминалци, него да ће имати потпуну професионалну заштиту и да ће се закони подједнако примењивати према свима. Дакле, и на таквим местима наши активисти су агитовали и када је неко проценио да они штетно утичу на сами морал појединих полицијских структура, онда су се определили да прекину те разговоре са нашим активистима него да иду у ову другу ујдурму. И ако је неко у први мах помислио да се нешто дешавало, већ после пар дана читавом региону је било јасно да се радило о акцији која је имала за циљ да смањи излазност и покуша да обесхрабри опозиционе бираче. У ствари да их на неки начин заплаши. Причао сам већ и нећу да се понављам шта је био циљ те акције да смо ми са 25% популарности оборени на 20%. Уместо да нас гласа сваки четврти грађанин на крају нас је гласао сваки пет грађанин Црне горе. И на самом крају поступка, достављена су суду два видео записа на којима тај душевни болесник описује како је примораван да измишља, да учествује у монтажи, суд је одбио да чак размотри ове аутентичне снимке и наши адвокати су донели одлуку потпуно правилно да не могу да учествују у поступку када се на тако груб начин крше права одбране. То значи да смо од самог почетка имали кршења права јер сам, ево ја, на почетку поступка тражио да сви записници ми буду достављени на српском језику и ћирилици. И знате шта се десило поштовани грађани никога то није интересовало, нити су желели да ми испуне то право. Ја сам тражио да одавде из ове суднице уклоне се ове америчке заставе са ових микрофона. Овај микрофон можда вреди 15-20 евра , Црна гора може да купи не овакву технику него много бољу да не рекламирамо бесплатно туђу државу. Да рекламирамо ако ће она да рекламира нашу државу и ми рекламирамо њу. Али зашто би ми доводили нас у овако бедан и јадан положај да због 20 евра донације овај микрофон стоји овде, америчка застава, и да ја причам иза америчке заставе а тражио сам на почетку поступка да се то уклони. То је добро, ево ово је добро, ту треба да стоји америчка застава овде испред тужиоца.

СУДИЈА: Микрофони нису предмет оптужнице наставите даље.

МАНДИЋ АНДРИЈА

Ово је врло важно, ово је врло важно да чују грађани Црне горе.

СУДИЈА: То имате негде другде да се обратите и да кажете, овде везано само за доказе.

МАНДИЋ АНДРИЈА

Да не помињем оне јефтине телефонске апарате које је неко покушао да прикаже као специјалне да би се испоставило да је црногорска полиција те телефоне дирала много након што су они наводно се били предати и то су све наши адвокати обрадили у примедбама. Дакле, спрема се једна од највећих акција, крвопролиће у држави, насилно отимање власти, и неко купује телефони који коштају по 100-њак евра марке Леново произведени 2011. године за ту операцију, а рецимо тај важан човек ненационалиста пун новца, не купује неке Блекбери који могу да се користе и које нико не може да открије, не купују нешто друго, неки бољи па ево бар да су купили Ајфон јер се испоставило да ти наводно та наводно важна и добра апликација било је много гора заштита него да су користили вајбер или ватцап. Да су то користили нико их не би могао снимити, али у овој великој затвореној односно малој затвореној групи у суштини све се види са ове дистанце да је то било паковано како бисмо имали једни друге и како би имали ту потврду да је наводно кроз те телефоне врло сумњивог квалитета да су кроз те телефоне они одрађивали и припремали и паковали већ тада оптужницу. Што се дешава са овим телефонима јуче сам веома пажљиво слушао генерала Дикића и потпуно делим тај став да је могао неко да тај његов телефон који су дирали, да га узме и да га изнесе ту и да слика све ово око Скупштине, а онда да то после уврсти у доказе. Мене, рачунајући са ким имамо посла, ту првенствено мислим на тужилаштво, не би изненадило ништа, посебно то монтирање доказа и паковање доказа то је једна специјална полицијска вештина коју користи ова мањина која влада Црном гором. Дакле, почело се са кршењем права и завршава се са кршењем права. Какав је био сведок сарадник конфузан, болестан, инструиран такав је био и други лик у овој монтажи сарадник милиције Мирко Велимировић звани Паја. То је једна посебна личност којом ћу се сада мало позабавити. То је човек који је 15 година био полицајац и 10 година шпијунирао по четничким потребама за потребе црногорске полиције. Један опскуран лик, лик који је служио изврсно за оно што је и намера таквих особа да се равногорски покрет представи као они ликови из Булајићевих филмова из времена комунистичке пропаганде и из времена када је било дозвољено да се каменом баците на свакога ко је идеолошки био на другој страни од оне идеологије која је тада била владајућа у Црној гори. Сада су њега ангажовали да је он наводно нешто пријавио и дали му статус некаквог прикривеног иследника, иако на то нису имали право. Тог Велимировића су ставили на фингиране мере тајног надзора. То су наши адвокати доказали, анализирали, дали су му логистику и он је имао задатак да покуша да намами људе у Подгорицу по сваку цену. Међутим, људе које је ко зна како намамио и који су дошли и који су овде ухапшени и тај сам Велимировић не терет. Он има договор са специјалним тужиоцем видимо га, односно чујемо где тужилац му суфлира кога да зовне, шта да каже с њим се управља као теледиригованим објектом, он учествује у наводном куповању 50 пушака на Косову, за то му одобрење даје главни специјални тужилац и оно што ме охрабрује што пред државним органима Србије стоји још увек кривична пријава за организовану криминалну групу коју чине двојица тужилаца из Црне Горе и коју чини Мирко Велимировић за шверц оружја на територији Републике Србије и ја очекујем и надам се и позивам ево и овом приликом прозивам власт Србије да активирају ту оптужницу како би ти криминалци и шверцери оружја, ја им ево верујем да су купили пушке, како би ти криминалци били приведени правди. Дакле, нико нема право да на територији друге државе организује набавку оружја, учествује у шверцу, то може да се ради једино ако имате сарадњу са том другом државом и ако са том другом државом договорите такву акцију. Пошто овде није било никакве сарадње три криминалца Катнић, Чађановић и Велимировић треба пред државом Србијом да

СУДИЈА: опомињем вас не можете да вређате никога нити да говорите за тужиоце да су криминалци за никога ко није правноснажно осуђен не можете на тај начин да говорите. Опомињем вас јер није дозвољено да било кога вређате. Немојте то да радите, јер ако наставите нећете моћи завршити завршну реч , а ја сматрам да је у вашем интересу да изнесете све што имате и што сте припремили. Немојте само користити увредљиве речи према било коме. Изволите.

МАНДИЋ АНДРИЈА

Што би рекао наш народ према свецу и тропар, па тако да су речи онако најбоља слика и најбољи опис свега.

СУДИЈА: Не можете у судници да вређате било кога.

МАНДИЋ АНДРИЈА

Имате одговор тог Велимировића дана 15. фебруара 2018. године који каже следеће: то мислим да је било на питање адвоката Мироја Јовановића. Ја сам људима из Зубиног потока објаснио да они долазе на протесте. Овим људима који су дошли из Србије ја им нисам пренео зашто они долазе, да ли је неко други њима пренео, то ја не знам. Нисам са њима разговарао око упада у Скупштину. Дакле, ови људи што седе овде, иза мене, и Бранка Милић која се налази у Амбасади Србије њима нико није ни рекао ни пренео да су некакви протести у Подгорици и то сам Велимировић каже. Пазите колико је трагично и смешно истовремено да тај полицијски доушник пред питањима наших адвоката признаје да нема појма зашто су ови људи дошли. Демократски фронт их није звао, јер ми нити смо планирали било какав скуп за 16-ти нити било шта слично. И ево овде се и утврдило да нико никога не познаје. Овде се познајемо нас тројица из Демократског фронта ови се људи међусобно ни не познају, изузев ова група која је дошла заједно и која је ухапшена на аутобуској станици. И оно што је интересантно , извињавам се, што је интересантно, што желим да потенцирам када говорим, а што ће ми бити додатна потврда за оне речи које ме ви, због којих ме ви опомињете, само да пронађем тај документ. На изборни дан 16. октобра 2016. године на службеној интернет страници Врховног државног тужилаштва Црне горе, објављено је званично саопштење упућено црногорској јавности да су лишени слободе чланови криминалне организације а то су ови који седе иза мене господин Душић, Максић и Ђорђевић док су цитирам: „ишли да провере унапред припремљено скривено складиште и допремљено оружје и муницију“. И то дан данас стоји на сајту тужилаштва. Ево нека се подсете грађани какве им је неистине ово тужилаштво сервирало од почетка, како су им кућу полицијског инспектора Синише Стојковића потурали као скривено складиште и како кажу да је тамо допремљено оружје, а некажу да су га они допремили у циљу представе за јавност. Дакле, чим је тужилаштво отворило уста о овом поступку, истог тренутка страдала је истина чим су понудили тзв. Доказе сведока сарадника, непостојеће оружје у језеру и остале фалсификате страдале истине и логика, са нескривеним циљем да на крају настрада све истина, логика и правда. Накнадно смо у поступку сазнали да су ови људи ухапшени у неким јефтиним смештајима где их је љубазни домаћин спаковао као статисте. По принципу џелат је увек у жртву када јој је најтеже. Дакле, ову чињеницу сада зна свако али тада није знао нико. Тужилаштво је очито сматрало да се то никада неће ни сазнати и да ће ове људе успешно уценити да прихвате лажна признања и споразуме па је зато кренуло у поступак обмањивања јавности о чему говори ово званично и даље свима доступно саопштење. Ово има двоструки значај прво доказује да чињенична истина у овом поступку Тужилаштво од самог почетка није интересовала. И друго, чињеница да ни тог дана, ни сутра, ни било кад до данас није било исправке очигледних нетачности указује да тужилац сматра да има фукнционалну моћ која га ставља изнад закона и штити од сваке очигледне истине, да он због нечијих интереса може да води и лажне поступке. Све ово не види само онај ко неће, а не срећу премного је оних који су хтели и све ово видели и чули, јер је све пратила цела Црна гора и та никад присутнија и никад бројнија порота је своју пресуду у односу на измишљену оптужницу одавно донела. Посебно када се узме у обзир да тамо где су донели оружје након тога довели су људе из полиције да направе фото елаборат о пронађеном оружју које су они пре тога донели. Зашто им је требао тај фото елаборат? Па требао им је наравно поштовани грађани за монтирање читавог случаја. Рачунали су да ће направити споразуме а тај фотоелаборат би после испоставили само нама тројици који би били у другој фази на оптуженичкој клупи. Међутим, како су се међу онима који су дошли из Србије пронашли часни и честити људи који нису хтели да направе споразум и укаљају властиту част, а ево јуче смо чули од генерала Дикића да му је нуђено три месеца самотри месеца и да потпише и да је могао да иде кући а он је ево 30 месеци у затвору. Чујемо Душића, гледали смо како се бори овде Бранка Милић, могли су и они као неки други. Дакле, ова монтажа која је за циљ имала обрачун са Демократским фронтом а посебно тај фотоелаборат и намештена игра са оружјем, која је требала да буде усмерена само против нас, можда не би били тројица на оптуженичкој клупи, претпостављам да бих их тада припремили и режим проценио да их треба ставити више, јер смо ми у председништву Демократског фронта сви одлуке доносили заједно и нема ничега што ја знам а да не зна господин Кнежевић или што зна господин Кнежевић да не знам ја. Дакле, све смо информације међусобно размењивали, док је мој пријатељ Михајло Чађановић био човек који је сваки постављени задатак обавио тачно, прецизно и одговорно и у складу са упутствима које је добио за извршење тог задатка. На самом крају поступка сазнајемо да је управо тај човек Велимировић имао и други телефонски апарат који овом суду никада није предат а преко кога је контактирао и комуницирао у октобру 2016. године. Дакле, не само да је неко дирао телефоне, које је он предао полицији, него постоји и телефонски апарат који уопште није предат, а коришћен је за комуникацију. Велимировић у том периоду највише комуницира са тужилаштвом и полицијом, али суд одбија да се саслушају полицајци који са њим комуницирају неки Радоњић Драган и тако даље. Иначе, Радоњић Драган је врло интересантан лик за овај случај, врло интересантна особа то је онај што је комуницирао и са овим Велимировићем и са Синђелићем, то је онај што је и после одласка Синђелића у Београд, носио му новац, мислим да то постоји документовано, одржавао везе са њим пратио и контролисао и покушавао да држи под надзором све оно што су договорили са Синђелићем како да га употребе и како да га злоупотребе и сигуран сам да ће када све ово прође као што је након бомбашке афере извесни Стево Лопичић који је био Драган Радоњић оног времена написао једну покајничку књигу коју смо приложили овде у судске списе, где је објашњавао како се монтирала бомбашка афера. Па ћемо и сазнати ко је суфлирао Мирку Велимировићу стојећи поред њега док је разговарао телефоном са Синђелићем шта да кажу ко је намештао ове људе, све ће то да исплива и сигуран сам да ће на крају да се утврди и каква је корист, пошто је овде помињао тужилац корист какву је корист ко имао. Па ће вероватно једног дана као што се тада овај Лопичић записује овај судија говорећи о судском већу из тог времена је добио то, онај судија је добио то, онај Сердар ово, овај добио оно, а онда ће у овом времену да се каже када је ухапсио рођака за три дана и добио експресно стан који вреди 200.000 евра.

СУДИЈА: Не можете да се обраћате, опомињем вас не можете да се обраћате лично ни тужиоцу ни било коме. Личне ствари не можете да износите овде, јер то није предмет ове оптужнице. Ви то одлично знате и немојте више да вас опомињем да вас не би прекидала јер желим да до краја да изнесете вашу завршну реч. Немојте личне ствари нити било коме лично овде да се обраћате. Изволите наставите.

МАНДИЋ АНДРИЈА

Ви знате да сам ја на почетку овог суђења упоређивао овај суд са Хашким трибуналом где се судило у највећем броју спрским политичарима и српским официрима. И морам рећи да тамо један од оптужених који је првостепено ослобођен извесни Војислав Шешељ познати политичар

СУДИЈА: То није предмет ове оптужнице

МАНДИЋ АНДРИЈА

Ја вам одговарам.

СУДИЈА: Оптужени Мандићу не можете да ми одговарате, само наставите, изволите изнесите вашу завршну реч немојте да се обраћате никоме лично. Није дозвољено по ЗКП-у.

МАНДИЋ АНДРИЈА

Ово је моја завршна реч и ја вама одговарам сада. И он је у свом обраћању итекако ружне речи изговорио како за судско веће, тако за тужиоце, за службе у суду, то су били хитови на интернету . Ја наравно користим врло пристојан и цивилизован речник, не користим то. Али то веће суда је све отрпило и на крају му донело чак и ослобађајућу пресуду а нема таквих увреда, нигде нису изговорене веће увреде него што су изговорене у Хашком трибуналу и не мислим баш да су судије које су аплицирали и конкурисали да буду судије Хашког трибунала да су били људи који су иза себе имали баш мале судске каријере.Дакле, ја никога не вређам ја овде говорим истину и само истину и важни су мотиви пошто је овде тужилац говорио о користима, главни специјални тужилац о 15 до 17 милиона, где су ти милиони? Где су те паре? Какве су то користи? Мислите причу од 300, 500 долара коју покушавате да пласирате народу и да изједначите са 200 хиљада станчуге која се добија за хапшење рођака. Е неће моћи.

СУДИЈА: Не можете више, немојте се обраћати тужиоцу, не може није дозвољено.

МАНДИЋ АНДРИЈА

Ја говорим истину, ако није истина

СУДИЈА: Није дозвољено, имате на другим местима и на други начин да то саопштите, овде то није дозвољено. Није предмет оптужнице то.

МАНДИЋ АНДРИЈА

Морате да знате да је овај човек преживео тешку трауму осам месеци је био у затвору.

СУДИЈА: Он је дао своју завршну реч ја сам га саслушала изволите наставите ви ваш говор

МАНДИЋ АНДРИЈА

Над њим је покушано убиство и неко ко гради срећу на несрећи другог тај прави врло лош избор у животу. Е сад идемо даље. Суд одбија да вештачи психијатријског болесника, суд одбија да саслушава полицајца који помаже Велимировићу значи овог Радоњића нисте саслушали, суд одбија да саслуша Мила Ђукановића , суд одбија да саслуша Душка Марковића, треба неко да буде убијен а не позива се да се саслуша или пак наводно Душко Марковић је добио неку информацију да се нешто спрема од министра здравља, али суд не позива ни тог Душка Марковића за кога поуздано знамо да је у Колашину тог тренутка када је Шегрт то саопштио разбијао мислим телефоне око себе и прозивао тог министра лажова да није говорио истину. Али зато се саслушавају неки Лакић, чији је ауто сниман по Београду и то је добро, јер је јасно да је ауто који је користио мој сарадник Михајло Чађановић где на правди Бога лежао осам месеци у затвору. Ево, колико се утврђивала истина везано за почетак формирања криминалне организације најбоље сведочи и овај листинг везано за базне станице. Ово је тај листинг од 5. марта када ја долазим у Београд, када су наводно Ананије Никић и Михајло Чађановић дошли да ми поднесу извештај везано за то да ли је Славко Никић пристао да одради неку важну ствар за нас, Славко Никић кога нико не познаје од нас, и онда у том листингу покушава се уклопити неки Батајнички пут где се налази у том тренутку телефон Ананија Никића који је подједнако удаљен од центра Града до аеродрома Никола Тесла као кључни доказ да су базне станице потврдиле да сам се ја сретао са Ананијем Никићем о коме иначе мислим све најбоље, да не би било какве забуне , о њему мислим све најбоље и мислим да је потпуно праведно, логично закључио да не постане таоц и да се не преда у руке како је рекао онај адвокат Вукотић из Котора 1907. године да се не преда у руке џелата јел би га они одмах стрпали у затвор као што су стрпали и Михајла Чађановића. Човек живи у Македонији, има послове у Русији, а поверење према овом Катнићу и Чађановићу да искаже тако што би дошао да га они уцењују и држе у затворима човек је направио, по мени, један рационални избор који би направило свако нормално и смислено биће као што је рационалан избор направио и овај Душко Кнежевић који нам се обраћа из Лондона и који сигурно прати и шта се дешава у овом судском процесу. Дакле, овакви докази о базним станицама да је неко у некој базној станици су, а видите да то нема никакве везе са истином, нити је то било какав доказ, то је само било затрпавање количином разних докумената, ово судско веће да донесе ону жељену одлуку коју очекује шеф режима и коју очекују они који стоје у позадини читаве ове акције. Истина је постала још очигледнија када су документима и анализама наши браниоци из дана у дан сваког момента у овом поступку разложили на саставне делове сваки аспект овог поступка. Подсећам вас да је покушано да се у овом поступку да се на један смешан начин уведе неки телефон да се повеже са мојим колегом Миланом Кнежевићем и на крају је тужилаштво доставило документ а наши адвокати су и то намеравали, дакле тужилац је доставио документ који показује да је та чувена задарма заправо украјинско-бугарски сервис та чувена затворена мрежа је украјинско-бугарски сервис, а телефонима који коштају 100 евра који су произведени 2011. године и који су били такве сигурности да је сваки дечак или девојчица која има вајбер на апликацију била сигурнија него чувена задарма коју су сервисирали Украјинци и Бугари. Е сада када тврдите да је било ко из Демократског фронта користио бугарско-украјинске картице и те телефоне, онда је очигледно неко рачунао да ће се тужилаштву веровати на реч да се ради о некаквом руском упливу. На крају видим оно што смо знали од самог почетка да се ради о најобичнијој ујдурми власти и одређених структура НАТО пакта. И све је рађено како би се покушао показати неки руски утицај и нанети штета најмоћнијем човеку на планети и како би овај режим наставио да пљачка грађане Црне горе. Чувени бомбашки процес управо је почивао била је оптужница против анархистичких елемената, јер су ту у позадини српских националиста из Београда такође стајали руски анархисти који желе наводно да убију књаза Николу. Има још један интересантан процес који је попут овог несрећног процеса из 1907. године уздрмао једну много већу земљу него што је била Црна гора. То је онај чувени процес против Алфреда Драјфуса. 1894. године пошто је војна служба Француска открила да неко шпија из Генералштаба најпогодније јој је било у тадашњем антисемитском расположењу у војсци Француске оптужити капетана Драјфуса који је био Јевреј, да је он достављао нека документа немачком војном аташеу у Амбасади у Паризу. И шта се десило? Десило се то да су невиног човека осудили на доживотну робију без иједног доказа. Чувени писац један од највећих писаца човечанства, Емил Зола, написао је у његовој одбрани ово што ви нама замерате из судског већа, његова одбрана је била оптужујем. И човек који је објавио то на насловној страни својих новина Клемансо, поставо је након тога председник Владе када се Париз усталасао и када се Француска усталасала због монтираног процеса који се одигравао у Француској. И шеф војне службе утврди ко је крив, али структуре као и у овом случају које су биле тада на власти не дозвољавају, мислим да се звао Пикеа тај шеф војне службе као што је неки поштен и честити човек као што је овај наш овде шеф војне службе Алексић кога сте такође држали два месеца у затвору под веома сумњивим околностима како би притиснули да се не сазна истина, јер је тај шеф војне службе заједно са оним адвокатом Синђелићевим заједно са многим другим људима знао за везу Синђелића и Катнића. И требало је некако зауставити и спречити да та истина око сведока сарадника се не појави па ишло се дотле да се човек лажно оптужи за покушај убиства како би се застрашио и како би одустао да не саопшти ни једну реченицу.

СУДИЈА: Тај предмет нема везе са овим поступком ни тај човек. Није га нико помињао до сада.

АНДРИЈА МАНДИЋ

Добро, ево сам га ја сада поменуо. Нема ни овај Драјфус везе али су то паралеле за логичко закључивање. Дакле, Француска је 1898. била на ивици грађанског рата због афере Драјфус. Толико се било поделило друштво да би на крају тог Драјфуса и ослободили и одликовали Легијом части и учествовао је у Првом светском рату и био је пуковник, а овај човек који је све намештао извршио је самоубиство. Тај неки њихов пуковник Анри мислим да се звао извршио је самоубиство. Много поучних ствари има. У овој нашој бомбашкој афери није то добро. Ми смо људи преки, брзи, у Црној гори ми смо један склоп тог динарског менталитета веома темпераментног, да понекад емоције више управљају са поступцима него што управља разум. Па је 1918. године људи који су били у судском већу везано за бомбашку аферу неки су убијани, убијани су њихови чланови породица, страшне су се ствари дешавале. Дакле, не сме да се погреши, не сме све да се уради што режим наложи јер то даје за последицу катастрофалне резултате што се видело и у Црној гори у време бомбашке афере, а што се видело и у Француској која је цивилизованија него Црна гора 1898. Дакле, треба из тих историјских дешавања да извучемо неке закључке. И треба да знамо да не може да се донесе нека одлука која са собом неће повлачити последице. Ево, ми имамо ових дана веома снажан притисак јавности да се поправи и наше правосуђе, да се поправи наше тужилаштво да се одради све оно што мислимо да је неопходно да се унапреди овај однос међу људима у Црној гори да почне да функционише на један задовољавајући начин. Овај процес има још једну димензију. Ово је процес по својој природи, по својим карактеристикама у суштини антиспрски процес. Ви овде на оптуженичкој клупи немате никог другог осим Срба, имате двојицу Руса и он је усмерен стицајем околности да настави политику режима то је политика антисрпског деловања на овом простору. Дакле, српски народ готово има једну трећину становништва, учествују у једној трећини са једном трећином у укупној популацији Црне Горе, а српски народ има само 8% међу запосленима у Црној гори. Иако више од половине грађана Црне горе тврди да припадају српској култури и говоре спрским језиком видите да мени као политичару председнику српске странке не дозвољава се да добијем на српском језику чак ни материјал из овог суда, него ми се то право ускраћује. И то се не ради случајно то се ради управо из разлога како би се на неком наредном попису покушао оборити и смањити проценат српског народа. Ми смо некада на овом простору сви Црногорци су били национално Срби. Дошло је до раслојавања и признајемо право једни другима да будемо ово или оно, то је властити избор, али нема право онај који се определио да буде Црногорац, да се понаша на шовинистички начин и да нама који смо Срби одузима та права. Овај процес шаље једну опасну поруку опасну поруку да је дозвољено судити се једном народу, као што је раније у једном другом времену режима, то мислим да је било 1992. или 1993. не сећам се када се судило бошњачким политичарима

СУДИЈА: Немојте уводити друге поступке и шта је било раније

МАНДИЋ АНДРИЈА

Ја то не радим због вас, него због грађана.

СУДИЈА: Али не можете са овог места грађанима да се обраћате јер сте у суду. Имате друга места на којима се обраћате грађанима. Закон то не дозвољава.

МАНДИЋ АНДРИЈА

Причам о антисрпском карактеру и овог режима

СУДИЈА: 1992. и догађаји из 1992. као и многе друге које сте поменули нису предмет овога поступка.

МАНДИЋ АНДРИЈА

Па ево недавно су, да не буде 1992. Можда је то је далеко, али 2006. Године је била таква једна одмазда према албанским политичарима ту у Тузиму.

СУДИЈА: Опет вас опомињем

МАНДИЋ АНДРИЈА: И то није нимало смањило и зауставило њихову националну борбу него је претходних дана одјекивало УЧК, УЧК, чуло се све до старог аеродрома, без икаквог разгласа. Дакле

СУДИЈА: Само моменат, за овим суд даје паузу. Настављамо у 12.

Наставак главног претреса у 12. Завршну реч наставља Андрија Мандић.

МАНДИЋ АНДРИЈА

Ја сам одлучио да скратим завршну реч јер ће се процесним питањима доминантно бавити мој колега Кнежевић они ће обухватити сву тројицу нас из Демократског фронта, тако да смо у овој паузи направили договор да ја одустанем од тог дела, а да се он доминантно томе посвети и желео бих још само да неке важне ствари саопштим. У овом предмету је на главном претресу извршен увид у десетине, па и стотине хиљада листинга, хиљаде и десетине хиљада телефонских порука и телефонских позива. Специјални државни тужилац је покушао да квантитетом надомести квалитет и да бројношћу доказа представи да је наводно нешто доказано. Из ових листинга, порука и телефонских разговора непостоји један једини и ниједна реч а камоли текст или реченица која би потврдила и један навод из оптужнице. Као доказ за то је и чињеница да СДТ није ту реч ни реченицу ни цитирао у три дана завршне речи. СДТ покушава још нешто што још није успело ником у историји планете земље, пошто у њиховим речима нема ниједне доказане чињенице, а нема ни једне логичке чињенице, они покушавају да наведу да је неко од окривљених нешто мислио када је нешто урадио. А свакоме је јасно да не постоји ни једно познато створење које може да зна шта неко људско биће мисли па то неможе ни СДТ барем за сада. Вештак Бољевић који се на овом главном претресу представио као неко ко није ништа гори од Синђелића утврдио је да се телефон може напунити преко 100% тј. преко максимума и да је могуће да за девет месеци некоришћења и под условима да је напуњен 100% то може да падне само за 6% тј. на 94% . И једна и друга тврдња вештака Бољевића су немогуће, нелогичне, ненаучне и непрофесионалне и супротне су здравом разуму. А судија Мугоша да би га заштитила не дозвољава да се путем научне и стручне установе ови његови наводи провере, јер не може да се бачва која садржи 100 литара воде напуни са 120 литара. Не може ни 110 литара, не може ни 101 литар, како то покушава да представи вештак Бољевић. Не може се ни једна ствар напунити преко свог максимума. По одредби члана 16. ЗКП-а начело истинитости и правичности суд и државни тужилац су дужни да са једнаком пажњом испитују и утврде чињенице које терете окривљеног и оне које му иду у корист. Остављамо сваком ко ово слуша и прати да закључи да ли су ово поштовали председница Већа и Катнић Миливоје, главни специјални тужилац. Последње питање које је на главном претресу постављено сараднику Синђелићу одакле су му извори сазнања за оно што је сведочио. Ово је једно од ретких питања које је председница Већа дозволила да се може проверити Синђелићев исказ јер у Закону пише да ће се сведок увек питати одакле му је познато оно о чему сведочи. На то питање сарадник Синђелић је одговорио моје мишљења што је исто што и ништа, из медија што и исто што и ништа чуо је од Едија, а ово што је чуо од Едија се није могло проверити додуше у свом исказу Еди је то демантовао, а за доказ Синђелићевих тврдњи није проведен ни један доказ. Чак из јавне расправе, извештаја надлежног органа руске федерације, јасно се утврђује да 27.09.2016. године сарадник Синђелић није улазио у државу. Набављен је документ који то потврђује, а овде смо видели и пасош коме је истекао рок. Лична карта му је истекла седам година пре тог датума, издата му је од СРЈ Југославије која је престала да постоји 01.03.2003. године, а у тој личној карти пише да је Синђелићу издао орган 2007. године. Вештачење Марка Лакића утврдили смо да то није било вештачење само екстракција података из телефона, а све што је из телефона извучено заједно са листинзима смо гледали на претресу и нигде се не помиње нити једне речи од оптужнице и онога што нам је причао Синђелић, па је тужилац у изјашњавању морао да импровизује и говори Максић није помињао ове догађаје преко телефона па то указује на конспирацију и тајновитост и нагађа ко је шта мислио или сањао. Ето таква је ова оптужница и такви су ови докази. Судију Мугоша од почетка поступка није интересовало што ко од бранилаца и оптужених има да каже само је пожуривала да се што пре заврши са причом без икаквог поштовања према људима, према струци и колегама, као и према оптуженима. Тако да је то оно што сам желео одавде да прочитам. А сада имам неколико важнијих ствари да саопштим дакле да би се утврдиле чињенице мора се утврдити и то ко је ко. Ево ја сам се сво време трудио да појасним и дам одговоре о сазнањима ко је Саша Синђелић, ко је овај Велимировић ко су људи на којима се ослања читава оптужница изоставио сам али тим ће се бавити суд у Стразбуру како је потврђена оптужница и како је бирано веће које је потврдило ову оптужницу како је изабрано ово веће које нама суди, како није поштован закон приликом избора и једног и другог већа, како се радило по упутствима људи из режима како би се доскочило политичкој групацији која има снаге да смени режим у Црној гори, а овде смене режима а верујем да тако неће бити након ове најновије смене подразумевају апсолутну власт. Када зграбите власт на изборима, тако је бар до сада било, онда имате власт над свима. Овде нема независног правосуђа, овде нема професионалног тужилаштва, овде нема професионалне полиције него они који су на изборима, а овде доказујемо, тврдимо, прилажемо доказе да је ова власт узета на незаконит и непоштен и неморалан начин. Онај који је узео на такав начин он демонстрира своју силу на сваком месту и не дозвољава никакве импровизације. Ево лични један пример када је Небојша Медојевић био у затвору сећате се када је стављен у затвор

СУДИЈА: То није предмет овог поступка и не могу вам дозволити да о томе говорите у завршној речи. То није предмет овога поступка.

АНДРИЈА МАНДИЋ

Мислим да је чињеница важна јер се односи првенствено на

СУДИЈА: Не можете да говорите ништа мимо онога што није предмет овог постпука. Чланом 365 став 2. ЗКП-а где је наведено да се морају прекинути излагања која очигледно немају везе са предметом поступка

АНДРИЈА МАНДИЋ

Добро.

СУДИЈА: Зато вам не могу дозволити да говорите о предмету Небојше Медојевића.

АНДРИЈА МАНДИЋ

Добро, ево ја нећу говорити о предмету Небојше Медојевића јер нисам ни мислио да говорим о њему него о председнику вашег суда који ми је издао дозволу потпуно супротну Закону да одем у затвор у Спуж и да га посетим увече у 8.

СУДИЈА: Не можете о томе да говорите јер то није предмет овог поступка било шта што је везано за тај поступак.

АНДРИЈА МАНДИЋ

Хтео сам да говорим о томе а нисам о Небојши Медојевићу. Ево, дакле, утврдили смо и показали смо ко су људи на којима почива оптужница утврдили смо и покоазали смо шта су све у стању да ураде људи из специјалног полицијског тима шта су све у стању да ураде људи из специјалног тужилаштава и мислим да смо на прави начин разоткрили природу и карактер овог режима који контролише како судство, тако и, то је нормално за тужилаштаво да контролишу већину, на њих су и били на вези дуго тако да им није неки проблем да то контролишу. А сада бих желео да кажем нешто и о нама. Значи, Демократски фронт је једна политичка организација која је настала на идејама традиционалне Црне горе. Дакле, ми смо се као политичка организација сво време трудили да оне вредности које су некада красиле Црну гору поново буду саставни део понашања и узајамних односа међу грађанима Црне горе. Дакле, ми смо негде наследници онога што је у суштини представљала и те вредности које је представљала она светородна лоза Петровића. Покушали смо да прихватимо све оне вредности које иду од Светог Петра цетињског па се прожимају и до данашњих дана и у Црној гори су увек постојале те две супротстављене силе. Некада у прошлости то је била она чувена битка Петровића и Гувернатуровића, Петровића који су знали да припадају цивилизацијском кругу којим су и они припадали као и већина грађана Црне горе и ови Радоњићи и Гувернадуровићи који су некако желели да Црну гору подреде Бечу и Риму. Е та битка траје до данашњег дана. Она се испољава у различитим облицима. Тада су то радили једне, имали смо привилегију и срећу да је победила та идеја коју су персонификовали Петровићи. После тога смо имали несрећне сукобе из 1918. године, па грађански рат, али нажалост никада нисмо успели да освојимо слободу и мислим да се негде примиче тај тренутак када ће народ последњи нажалост у Европи ево су и у Албанији пре нас успели да освоје слободу, али ми ћемо бити нажалост последњи народ који ће освојити слободу и где ће заживети неки демократски стандард а које су неопходне за развиће за развој и овог друштва и наше заједнице. Демократски фронт је све то баштинио, заступао и имао против себе опасног противника који је био корумпиран, који је био подржан од стране оних структура који су имали конкретне политичке циљеве и у уводу сам говорио да иза тога се крије структуре НАТО савеза и крију се структуре оних политичаре које у суштини је подржавао онај који се представља као Џорџ Сорош. Ми имамо у црногорским властима тих људи, они стоје иза овога пројекта, иза ове оптужнице, они покушавају у потпуности да подреде правосуђе и судство да раде у њиховом интересу и наш једини одговор који ми можемо да дамо то је да упорно истрајемо и да доведемо читаву ситуацију онако како се довела и у другим земљама. Дакле, ја потичем из породице која је била Бјелашка, прошли смо један страшан период 1918. године мој прадак који је био посланик ове велике Народне скупштине срспког народа убијен од стране зеленаша и мој син носи његово име у другом светском рату замало смо били истребљени као породица и почео је грађански рат у Колашину тако што су убили брата мога прадеде и три његова сина, погинуло је више од 11 мушких глава , а припадали смо сви равногорском покрету и поносили се са том чињеницом и веома ме боли као човека када видим како се манипулише и како се од стране тужилаштва једна идеологија која је имала своје карактеристике , која је била монархистичка идеја која је имала своје присталице и која је у суштини усмеравала процес и створила Југославију како се покушава искомпромитовати кроз Булајићеве филмове и кроз ликове који опонашају оне ликове из Булајићевих филмова. Дакле, приметио сам ту намеру, морам да је осудим, морам да је осудим из простог разлога што су невини људи страдали без икаквог суда , убијени на преваран начин под истом фирмом као што се и данас ради. Позову вас и кажу да је нешто сумњиво, нешто проблематично нешто да вас саслушају а онда изненада из мрака у неком лугу поред Таре истребе готово читаву породицу. Тамо су многи убијени, један од најпознатијих људи је име мога прађеда Михајла који је био црногорски барјактар и његова три сина Јована, Машана и Радосава и Перо Чађеновић чувени мајор из ..... То су страшне ствари које никада не треба да се понове Црној гори, али и сукоби који су се отворили, који су за последицу имали крвави братоубилачки рат. То нам не треба. И ја снажно осуђујем све сукобе у Црној гори, јер сви сукоби у Црној гори почињу тако што неко злоупотреби силу која му стоји на располагању. У овом случају препознајем да се злоупотребљава сила од стране полиције и тужилаштва и државног апарата ,да се злоупотребљава репресија и да се покушава невини прогласити за кривога. А то не може да прође без неких последица. Каже у овој ситуацији 47-ме године мој деда Миљан је био, брат мог деда Миљана био је последњи који је убијен на тим просторима од стране Јова Капичића и операцију је водио један Марко Катнић. Неки удбаш тамо који је учествовао у тој операцији. Ево дошло је време да ја са неким Катнићем морам да расправљам о овим проблемима, да тај Катнић подмеће на исти начин као што је и његов прадак јурио мога дједа али има само једна разлика ево морам да будем и мало личан

СУДИЈА: То такође није предмет,не можете да будете лични то није дозвољено да будете лични према било коме ја сам вас пустила да ово кажете

АНДРИЈА МАНДИЋ

Ја сам личан према себи, ево морам да будем личан у мојој породици се десила једна лепа ствар и морам да будем личан пре два дана се родио мом синовцу син и добио је име Миљан иде све у напредак. Ми смо спремни и тако смо васпитани да са нашом главом можемо да ризикујемо само себе и васпитани смо да моја глава или наша глава или нечија глава појединачно може да подмири царску. И то је негде у српском народу успостављено у ономе времену када је Гаврило Принцип кренуо у ослобађање Босне и Херцеговине. И желим моме колеги Душићу да кажем да не диже руку на себе, то није хришћански, то не треба тако да се ради него свакој невољи треба ићи у сусрет и свакој неправди се треба супротставити. Ја сам заједно са мојим колегама из Демократског фронта спреман да се супротставим свакој невољи и све што дође ја сам му наредан. Тако је било и 2015. године предводио сам оне протесте, многи су покушали ружно да говоре о мени, као што је и тужилац у овој својој оптужници ружно говорио о мени помињући чак и некакву корист, помињући милионе, помињући камионе, помињући авионе, а ја живим у кући коју је саградио мој отац 1976. године. Ја сам на истој адреси од шестог разреда основне школе живи моја мајка, мој брат, мој синовац, моја породица сви живимо у истој кући, она социјалистичка градња из 1976. године, а овамо се покушавају мени подметнути авиони и милиони и камиони. Покушава се и од оних протеста овде 2015. године, ови милицајци знају ко је био у првим редовима и ко је последњи отишао када су почели да бацају сузавац, да подмећу разне приче удбашке о кољеницама и они из опозиције који имају интерес

СУДИЈА: То већ заиста није предмет ваше завршних речи шта је било 2015.-те не можте шта је било 2015. и шта се дешавало

АНДРИЈА МАНДИЋ

Молим вас пустите да ја дам, ја бих вас молио да ме не прекидате него да ми дозволите ја ћу да се браним онако како ја процењујем да треба да се браним

СУДИЈА: Ево ја вам дозвољавам али вам кажем да то није предмет ваших завршних речи јер нисмо оцењивали у овом поступку 2015.

АНДРИЈА МАНДИЋ

Слушајте, ја сам вама на почетку рекао да ја не признајем овај суд и да ме интересују грађани што се мене тиче ви ни неморате да будете ту, ви можете да одете само нека остане укључена јавност.

СУДИЈА: Не можете на тај начин да разговарате са већем ми вам предочавамо

АНДРИЈА МАНДИЋ

И ви неможете тако са мном, ево нећу да

СУДИЈА: оно што је дозвољено ЗКП-ом ја сам вас пустила све ово што сте ви изнели о вама и о вашој породици да кажете иако то није предмет овог али сам вас пустила а шта је било 2015. заиста није предмет овог поступка.

АНДРИЈА МАНДИЋ

То је врло важно из разлога што се примичу важни догађаји и доћиће до промене власти у Црној гори и да би могло да дође до тих догађаја да би могло да дође до окупљања народа које сви организујемо ових дана мора да се зна шта је истина и морамо да се обрачунамо са удбашким подметачинама и ја користим ову прилику објашњавајући да и овом оптужницом истрајава се на лажима везаним за мене и за моје колеге из Демократског фронта. Ја желим демантујући ову оптужницу да демантујем и лажи које су саставни део те оптужнице.

СУДИЈА: Рекла сам вам да та реч није примерена суду

АНДРИЈА МАНДИЋ

Ако неко каже у завршној речи тужилац да је неко имао користи од овога из Демократског фронта а да истовремено нема ниједног доказа за то да је имао корист а да Демократски фронт има доказе које ће понудити у наредном периоду да сви они који желе да нам нанесу зло су остварили материјалну корист и то ћемо да докажемо , онда ће ствар да буде потпуно другачија. И ми доказујући те чињенице хоћемо да мобилишемо овај наш народ који хоћете да уплашите и са овом пресудом да једном освоји слободу јер и ми заслужујемо слободу као сви други европски народи. Дакле, на самом крају желим да кажем да се са овим пресудама овде се не утврђује наша кривица, овде се утврђује да ли постоји суд у Црној гори, а ја знам да не постоји и знам каква ће пресуда бити. Тако да мене то не изненађује јер овакав какав је успостављен систем и овакав какав је режим ја га дубоко презирем заједно са свим његовим краковима који воде чак и према овом правосуђу. Хвала вам.